text: Raketter højt til vejrs
  03 oktober 2010 kl. 16.44
  I dag blev Danmarks første raketfestival afholdt. Seks skoleklasser fra Danmark og Tyskland har de seneste to måneder bygget deres helt egne raketter. I dag skulle de så fyres af i Borris ved Skjern.
  En af deltagerne var Steen Aagaard Schütt, der er elev på Bråskovgård Efterskole.
  Sammen med sine klassekammerater har han brugt to måneder på at bygge den en meter høje raket. 
  Og der er mange ting, der kan gå galt, når man har med så avanceret teknik at gøre.
  
  Ingen analyser
  - Kameraet kan måske bliver et problem, men det vil jo vise sig, forklarer Steen Aagaard Schütt. 
  Og det skulle han få ret i: desværre for ham og hans klasse var der nemlig tekniske problemer med udstyret i raketten, så der er ingen målinger, der skal analyseres i de kommende undervisningstimer.
  
  Store kræfter
  Raketterne kan flyve 800 meter op i luffen. det er ca. 8 gange højere end en almindelig nytårsraket. Det kræver store kræfter
  
  raket-festival
  De 6 skoleklasser er en del af Danmarks første raketfestival. Det er Danish Space Challenge der arrangerer festivalen. Formålet er at få flere unge til at blive fanget af naturfag. 
  Når man laver noget man synes er sjovt, så lærer man mere. Jeg synes jeg lærer meget mere ved det her, end hvis jeg har fysik f.eks. eller sidder med en bog
  